கேள்வி: ரேணுகா சிங் தாக்கூர் பற்றி நீங்கள் என்ன அறிந்துள்ளீர்கள்?
பதில்: File:Renuka Singh Thakur.jpg ரேணுகா சிங் தாக்கூர் (''Renuka Singh'') இந்தியா தேசிய அணிக்காக விளையாடும் ஓர் இந்திய துடுப்பாட்ட வீராங்கனை ஆவார். உள்நாட்டுப் போட்டிகளில் இமாச்சலப் பிரதேசம் அணிக்காக விளையாடுகிறார். ஒரு வேகப்பந்து வீச்சாளராகவும் விளையாடுகிறார். 1996ஆம் ஆண்டு சனவரி மாதம் 2ஆம் தேதியன்று இவர் பிறந்தார்.
கேள்வி: ரேணுகா சிங் தாக்கூர் - தொழில் பற்றி தகவல் சொல்.
பதில்: 2019–20 பருவத்தில் மூத்த மகளிர் ஒருநாள் போட்டியில் 23 விக்கெட்டுகளை வீழ்த்தி சிங் முன்னணி விக்கெட் வீழ்த்திய வீராங்கனையாக இருந்தார். 2021ஆம் ஆண்டு ஆகத்து மாதத்தில் ஆத்திரேலியாவுக்கு எதிரான தொடருக்காக இந்திய மகளிர் துடுப்பாட்ட அணியில் சிங் தனது முதல் அழைப்பைப் பெற்றார். 2021ஆம் ஆண்டு அக்டோபர் மாதம் 7 ஆம் தேதியன்று ஆத்திரேலியாவுக்கு எதிரான போட்டியில் இந்தியாவுக்காக அறிமுகமானார். 2022ஆம் ஆண்டு சனவரி மாதத்தில் நியூசிலாந்து நாட்டில் நடைபெற்ற 2022 மகளிர் கிரிக்கெட் உலகக் கோப்பைக்கான இந்திய அணியில் இடம் பெற்றார். 2022ஆம் ஆண்டு பிப்ரவரி மாதம் 18 ஆம் தேதியன்று நியூசிலாந்திற்கு எதிரான போட்டியில் இந்தியாவுக்காக தனது மகளிர் ஒருநாள் பன்னாட்டுப் போட்டியில் அறிமுகமானார். 2022ஆம் ஆண்டு சூலை மாதத்தில் இங்கிலாந்தின் பர்மிங்காமில் நடைபெற்ற 2022 பொதுநலவாய விளையாட்டுப் போட்டிகளில் துடுப்பாட்டப் போட்டிக்கான இந்திய அணியில் இடம் பெற்றார். 11 விக்கெட்டுகளுடன் போட்டியில் முன்னணி விக்கெட் வீழ்த்திய வீரராக இருந்தார், அதே போல் தனது அணியுடன் வெள்ளிப் பதக்கத்தையும் வென்றார். 2023ஆம் ஆண்டு பிப்ரவரி மாதம் 18 ஆம் தேதியன்று 2023 மகளிர் டி20 உலகக் கோப்பையில் இங்கிலாந்துக்கு எதிராக தனது முதல் டி20 போட்டிய ஐந்து விக்கெட் வீழ்த்தினார். 2023ஆம் ஆண்டு திசம்பர் மாதத்தில் இங்கிலாந்து எதிரான ஐந்துநாள் போட்டியில் அறிமுகமானார். 2024 மகளிர் டி20 உலகக் கோப்பைக்கான இந்திய அணியில் இடம் பெற்றார். 2024ஆம் ஆண்டு அக்டோபர் மாதத்தில் நியூசிலாந்து எதிரான ஒருநாள் தொடருக்கான இந்திய அணியில் இடம் பெற்றார். 2024ஆம் ஆண்டு திசம்பர் மாதத்தில் மேற்கிந்திய தீவுகள் எதிரான ஒருநாள் போட்டியில் தனது முதல் ஐந்து விக்கட்டு பந்துவீச்சை நிகழ்த்தினார்.